Fillo de Tomás Serrate y de María Mayoral, estió o mayor de dotze chirmans. Fue ta a escuela nomas dende os 6 anyos dica os 9 quan prencipió a traballar como rabadán. Dende bien choven prencipió a cantar y danzar en o grupo de dance de Castillón de Monegros, o suyo lugar. Dende chicorron Simeón heba sentiu a gaita y os romances, pues su pai estió gaitero. En os suyos tiempos de pastor tanyeba un clarín que l'heba aduyato a fabricar Senén Pueyo, tamién gaitero d'o dance. En l'anyo 1936 habió de marchar d'o lugar ta ir a combatir ta o frent, primero con o bando republicán y dimpués con os sublevatos. En rematar a guerra se casó con Juliana Anoro con qui tenió dos fillas: Teresa y Carmen.